ED/04/59/04/05/21 (පත්වීම්) 2025.08.

................................................................... මයා/ මිය/මෙය .............................................................................................

.............................................................................................

ගරු ස්වාමින්වහන්ස / මහත්මයාණනි/ මහත්මියණි/ මෙනෙවියනි,

**ශ්‍රි ලංකා ගුරු අධ්‍යාපනඥ සේවයේ III ශ්‍රේණියට බඳවා ගැනීම 2019 (2020) - සීමිත**

**පත්වීම් ලිපි ප්‍රදානය කිරීම**

2015.07.28 වන දින හා 1925/37 අංක දරන ශ්‍රි ලංකා ප්‍රජාතාන්ත්‍රික සමාජවාදී ජනරජයේ අතිවිශේෂ ගැසට් පත්‍රයේ පලකර ඇති ශ්‍රි ලංකා ගුරු අධ්‍යාපනඥ සේවා ව්‍යවස්ථානුකූලව සහ 2019.09.19 වන දින හා 2141/73 , 2019.12.09 වන දින 2153/6 අංක , 2020.03.03 වන දින හා 2165/13 අංක දරන ශ්‍රි ලංකා ප්‍රජාතාන්ත්‍රික සමාජවාදී ජනරජයේ අතිවිශේෂ ගැසට් පත්‍ර මඟින් පලකර ඇති ශ්‍රි ලංකා ගුරු අධ්‍යාපනඥ සේවා ව්‍යවස්ථා සංශෝධන අනුකූලව පවත්වන ලද සීමිත තරඟ විභාගයෙහි සහ සම්මුඛ පරීක්ෂණයන්හි ප්‍රතිඵල අනුව ඔබ ශ්‍රී ලංකා ගුරු අධ්‍යාපනඥ සේවයේ III ශ්‍රේණියට පත්වීම් ලැබීමට සුදුසුකම් ලබා ඇති බව සතුටින් දැනුම් දෙමි.

02. ඒ අනුව, පත්වීම් ලිපි ප්‍රදානය කිරීම 2025.09.01 වන සදුදා දින පෙ.ව. 08.30ට ඉසුරුපාය, අධ්‍යාපන අමාත්‍යාංශයේදී පැවැත්වේ.

03. අදාළ පත්විම් ප්‍රදානය කිරීමට සහභාගී වීම සඳහා ඔබ එදින පෙ.ව. 8.30 ට පෙර බත්තරමුල්ල, පැලවත්ත, ඉසුරුපාය, අධ්‍යාපන අමාත්‍යාංශයේ 02 වන මහලේ ගුරු අධ්‍යාපනඥ ශාඛාව වෙත පැමිණිය යුතුය. ජාතික හැදුනුම්පත අනිවාර්යයෙන් රැගෙන ආ යුතුය.

04. රාජ්‍ය සේවා කොමිෂන් සභා චක්‍රලේඛ 01/2020 හි සඳහන් විධිවිධාන අනුව ඔබගේ පත්විමට අදාළව සුදුසුකම් පරීක්ෂා කිරීමේ දිනය වන 2020.11.06 දින සිට මේ දක්වා විනයානුකූලව දඬුවමක් ලබා තිබේද / චෝදනා පත්‍රයක් නිකුත් කර තිබේද යන්න තහවුරු වන ලේඛනයක් ඇමුණුම 01 පරිදි ඔබගේ ආයතන ප්‍රධානියා වෙතින් පත්වීම් ලිපි ප්‍රදානය සිදු කරන දිනට රැගෙන ඒම අනිවාර්යය වේ. මෙම ලිපිය ඉදිරිපත් නොකරන නිලධාරීන් සඳහා අදාළ තහවුරු ලිපිය ඉදිරිපත් කරන තෙක් පත්වීම් ලිපි ප්‍රදානය කිරීමට හැකියාවක් නොමැති බව දන්වා සිටිමි.

05. තවද, පත්වීම් ලිපි ප්‍රදානය සඳහා සහභාගීවීමේ දී පහත කරුණු කෙරෙහි අවධානය යොමු කර කටයුතු කරන ලෙස ද කාරුණිකව දන්වා සිටිමි.

I. පත්වීම්ලාභීන් ජාතික ඇඳුමින් හෝ යුරෝපීය ඇඳුමින් සැරසී පැමිණිය යුතු අතර පත්වීම්ලාභීනියන් ලා පැහැති ඔසරියකින් හෝ සාරියකින් සැරසී පැමිණිය යුතු වේ.

06. තවද, මෙම ලිපියේ සහ ඇමුණුම 01 ලිපියේ පිටපත් ඔබගේ වර්තමාන සේවා ස්ථානයට යොමු කරමින්, ඔබ ශ්‍රී ලංකා ගුරු අධ්‍යාපනඥ සේවයේ රාජකාරි 2025.09.01 දින සිට භාර ගැනිමට හැකිවන සේ 2025.08.29 දින සිට වර්තමාන සේවා ස්ථානයෙන් බැහැර වන බවට අදාල ආයතන ප්‍රධානීන් දැනුවත් කර පැමිණෙන ලෙස ද වැඩිදුරටත් දන්වා සිටිමි.

එස්. ඩබ්ලිව්. චිත්‍රා රෝහිණි

ජ්‍යෙෂ්ඨ සහකාර ලේකම් (ගුරු අධ්‍යාපනඥ)

ලේකම් වෙනුවට